
Fitna E Dajjal 


Bismillahirrahmanirraheem 

Shuru Allah Ka Naam Le Kar Jo Bada Meharbaan Aur Nihayat Raham Wala Hai 

MASEEH DAJJAL KA ZAHOOR 


Maseeh: Arabi zubaan mein maseeh k mukhtalif maana hai jinme se baaz ye hai: 
kisi cheez ko poojne wala, kisi cheez par haath pherne wala, kisi bimari k liye 
aafiyat ki dua karne wala, aur bahut zayada sach bolne wala, bahut jayada safar 
karne wala, Hazrat Isa Alaihis Salaam k liye maseeh lafz inhi maanoo mein 
istemaal hota hai. 

Maseeh k dusre maana ye hai aankh se kana, bahut zayada jhoot bolne wala, 
bahut jayada safar karne wala dajjal ko maseeh inhi dusre maana mein kaha gaya 
hai, Yaad rahe k dajjal mubalaga ka segaa hai jiska matlab hai bahut jayada jhoot 
bolne wala ya bahut zayada fareeb dene wala. 


QAYAMAT SE QABL DAJJAL ZAHIR HOGA. 

DAJJAL K KHUROOJ KI IBTIDA IRAAN K SHEHAR KHARASAAN SE HOGI. 


Hazrat Abu Bakr Siddeque Razi Allahu Anhu kehte hai Rasool Allah Sallallahu Alaihi 
Wa Sallam ne aagah farmaya: "Dajjal mashrik ki sarzameen se niklega jiska naam 
kharasaan hai chamda bhari dhaloo jese chehre wale loog uske saath honge". 
(Ibne maja Kitabul Fitan Hadees no. 3291) 


Wazahat: chamda bhare dhaloo jese chehre se muraad goosht se parchapte 
chehte wale muraad hai. 


DAJJAL KA ZAHOOR AESE WAQT HOGA JAB LOOG US SE BILKUL GAFIL HONGE 

Hazrat sa'ab bin jasama Razi Allahu Anhu kehte hai mene Rasool Allah Sallallahu 
Alaihi Wa Sallam ko farmaate hue suna hai "Dajjal zahir nhi hoga magar us waqt 
jab loog use bilkul bhool chuke honge hatta k a'imma (Masajid) mimbaro par uska 
zikr karna bhi chood denge". (Musnad Ahmad Hadees no. 229) 


KISI BAAT PAR GAZAB NAAK HONA DAJJAL K KHUROOJ KA SABAB BANEGA 


Hazrat Hafsa Razi Allahu Anha kehti hai Rasool Allah Sallallahu Alaihi Wa Sallam ne 
farmaya: "Dajjal ka loogo k saamne nikane ka pehla sabab uska gussa hoga jo use 
gazab naak bana dega". (Sahih Muslim Kitabul Fitan) 


DAJJAL KAHA HAI? 

DAJJAL BAHAR HIND K KISI NA MALOOM JAZEEREY PAR ZANJEERO SE JAKDA 
HUA HAI 


Hazrat Fatima binte kais Razi Allahu Anha se riwayat hai k ek raat Rasool Allah 
Sallallahu Alaihi Wa Sallam isha ki namaz k liye k liye dair se tashreef laye aur 
farmaya: Mujhe tameem daari (ek isayi aalim jo baad mein musalman ho gaye) ki 
un baato ne rook liya tha jo wo mujhse keh raha tha tameem ne ek aadmi k 
hawale se mujhe bataya k wo aadmi samundar k kisi jazeere par (kashti k 
samundari toofaan mein phans jane ki waja se) pahunch gaya jahan use ek aurat 
mili jo apne baalo ko khinch rahi thi, is aadmi ne aurat se pucha: turn kaun ho? 
aurat ne jawab diya mein (dajjal ki) jaamoos hu tu zara is mehal ki taraf aa, mein 
us mehal mein chala gaya waha mene ek aadmi dekha jo baalo ko khinch raha tha 
wo zanjeero mein jakda hua tha aur zameen wa aasman k darmiyaan uchal kood 

kar raha tha mene pucha: turn kaun ho? us aadmi ne jawab diya mein dajjal hu, 
phir dajjal ne pucha kya ummiyo k nabi zahir ho gaye? us aadmi ne jawab diya 
han, dajjal ne pucha loogo ne uski ita'at ki ya nafarmaani? us aadmi ne kaha ita'at, 
dajjal ne kaha ye unke liye accha hai. (Abu Dawood Kitabul Fitan Hadees no. 3636) 


Hazrat Fatima binte kais Razi Allahu Anha kehti hai Rasool Allah Sallallahu Alaihi 
Wa Sallam ne farmaya: "Aagah raho, dajjal shaam ya yaman k samundar mein 
mojood hai (phir farmaya) nahi balke wo mashrik ki taraf hai wo mashrik ki taraf 
hai wo mashrik ki taraf hai phir aap Sallallahu Alaihi Wa Sallam ne apne haath 
mubarak se mashrik ki taraf ishara kiya". (Muslim Kitabul Malahim) 


Wazahat: Rasool Allah Sallallahu Alaihi Wa Sallam ne pehle shaam ya yaman k 
samundar ka zikr farmaya phir uski tardeed farma kar takeed k sath mashrik k kisi 
samundar ka zikr farmaya shaari'heen e hadees ne iski wazahat mein ye likha hai 
k Aap Sallallahu Alaihi Wa Sallam ka pehli baat ki tardeed farma kar dusri baat ki 
teen martaba taakeed farmana wahi e ilahi ki bina par tha. 


DAJJAL KAUN HAI? 

MADINE K YAHOODI GHAARANE MEIN PAIDA HONE WALA "SAAF" DAJJAL HAI 
JO PEHLE ISLAAM LAYA LEKIN BAAD MEIN MURTAD HO GAYA 

SAAF KI KANEET IBNE SIYAAD YA IBNE SAA'ID HAI 


Hazrat Abu Saeed Khudri Razi Allahu Anhu kehte hai ibne saa'id ne mujhse kuch 
baate ki jinki wajah se mujhe (use bura kehne mein) sharam mehsoos hui kehne 
laga mene apne baare mein loogo se maazrat ki (k mein dajjal nahi) lekin ae 
ashaab e Rasool Sallallahu Alaihi Wa Sallam! maloom nhi tumhe mere baare mein 

kya (gumaan) ho gaya hai, Kya Rasool Allah Sallallahu Alaihi Wa Sallam ne nahi 
farmaya: k dajjal yahoodi hoga aur mein to musalmaan hu, Rasool Allah Sallallahu 
Alaihi Wa Sallam ne farmaya: dajjal ki aulaad nhi hogi aur meri aulaad hai, Aap 
Sallallahu Alaihi Wa Sallam ne farmaya: Allah ta'ala ne dajjal ka makka mein dakhil 
hona haraam kiya hai aur mene to hajj kiya hai wo aesi baate karta raha kareeb 
tha k mein uski baato par yaqeen kar leta lekin saath hi usne kaha: Allah mein 
acchi tarha jaanta hu dajjal is waqt kaha hai us k maa baap ko pehchanta hu loogo 
ne ibne saa'id se pucha tujhe pasand hai k tu hi dajjal ho? kehne laga agar mujhe 
banaya jaye to mein napasand nhi karunga. (Sahih Muslim Kitabul Fitan) 


Hazrat Abdullah bin mas'ood Razi Allahu Anhu kehte hai hum Rasool Allah 
Sallallahu Alaihi Wa Sallam k saath they hamara guzar baccho se hua jinme ibne 
siyaad bhi tha, tamaam bacche bhaag gaye lekin ibne siyaad baitha raha Rasool 
Allah Sallallahu Alaihi Wa Sallam ko ye baat buri lagi Aap Sallallahu Alaihi Wa 
Sallam ne farmaya: "tere haath gubbar aalood ho kya tu gawahi deta hai k mein 
Allah ta'ala ka Rasool hu?" wo bola "nahi" "phir ibne siyad kehne laga kya tu 
(yaani Rasool Allah Sallallahu Alaihi Wa Sallam) gawahi deta hai k mein Allah ka 
Rasool hu?", Hazrat Umar Razi Allahu Anhu (jo Aap Sallallahu Alaihi Wa Sallam k 
saath they) ne kaha: Ya Rasool Allah Sallallahu Alaiahi Wa Sallam mujhe ijazat de 
mein ise qatal kardo, Rasool Allah Sallallahu Alaihi Wa Sallam ne farmaya: "Agar 
ye wahi hai jiska tujhe shak hai (yaani dajjal) to phir tu ise qatal nahi kar sakta" 
(aur agar koi aur hai to ise qatal karne ka faida nahi). (Sahih Muslim Kitabul Fitan) 


Ahle ilm ki tehqeeq k mutabik ibne siyaad hi wo dajjal hai jise Allah ta'ala k huqm 
par farishto ne kisi jazeere mein band kar rakha hai aur qayamat k kareeb wo 
zahir hoga agarche wo madina mein paida hua aur makka madina mein hajj kiya 
lekin jab wo fitna paida karne k liye zahir hoga to makka mein dakhil ho sakega na 
madina mein jesa k Rasool Allah Sallallahu Alaihi Wa Sallam ne pesheeen gooyi 
farmayi. 

DAJJAL KA HULIYA 

DAJJAL Kl EK AANKH KAANI AUR USKE SAR K BAAL GHUNGRAALE HONGE, RANG 
SURKH AUR JISM BHARI HOGA 


Hazrat Abdullah Bin Umar Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya: Mene khawaab mein dekha k mein tawaaf kar raha 
hu achanak mene ek aadmi dekha gandum goo sidhey baalo wala (yaani sunhere 
sidhey baal wala) uske baalo se paani tapak raha tha jese abhi abhi gusal kiya ho 
mene pucha: "ye kaun hai?" unhone bataya "Isa Bin Maryam Alaihis Salaam" phir 
mene dusri taraf tawajjo ki to ek surkh rang ka moota aadmi nazar aya jiske sar k 
baal ghunghreele, aankh kaani thi jis tarah foola hua angoor ho mene pucha "ye 
kaun hai?" unhone jawab diya "ye dajjal hai". (Bukhari Kitabul Fitan) 


DAJJAL Kl DONO AANKHO K DARMIYAAN KAAFIR LIKHA HOGA 


Hazrat Anas Razi Allahu Anhu kehte hai Nabi Kareem Sallallahu Alaihi Wa Sallam 
ne farmaya: koi nabi aesa nhi apni ummat ko kaane aur jhoote (dajjal) se na 
daraya ho aagah raho wo kana hoga aur tumhara rabb kana nhi hai aur dajjal ki 
dono aankho k darmiya "Kafir" likha hoga. (Bukhari Kitabul Fitan) 


Wazahat: Aap Sallallahu Alaihi Wa Sallam ne ye baat bhi irshaad farmayi hai k 
"Kafir" ka lafz har musalman padh lega khawah padha likha ho ya anpadh. 
(Muslim Kitabul Fitan) 


DAJJAL K SAR PAR BAHUT JAYADA BAAL HONGE 

Hazrat Huzaifa Razi Allahu Anhu kehte hai Rasool Allah Sallallahu Alaihi Wa Sallam 
ne farmaya: "dajjal baayi (left) aankh se kaana hai uske sar par bahut zayada baal 
honge uske saath jannat aur jahannam hogi, (khabardaar) uski jahannam jannat 
hogi aur jannat jahannam hogi". (Ibne Maja Kitabul Fitan Hadees no. 3290) 


DAJJAL KA FITNA 

DAJJAL K PAAS JANNAT AUR JAHANNAM DONO HONGI JO HAQEEQAT MEIN 
JAHANNAM AUR JANNAT HOGI 


Hazrat Abu Huraira Razi Allahu Anhu kehte hai Nabi E Kareem Sallallahu Alaihi Wa 
Sallam ne farmaya: "kya mein tumhe dajjal k baare mein aesi baat na batau jo us 
se pehle kisi nabi ne apni ummat ko na batayi ho (wo ye hai k) dajjal kana hoga 
aur wo apne saath jannat aur jahannam jesi cheeze le kar ayega jise wo jannat 
kahega dar'asal wo jahannam hogi aur jise wo jahannam kahega wo jannat hogi". 
(Muslim Kitabul Fitan) 


Hazrat Huzaifa Razi Allahu Anhu Nabi Kareem Sallallahu Alaihi Wa Sallam se 
riwayat karte hai k Aap Sallallahu Alaihi Wa Sallam ne dajjal k baare mein irshaad 
farmaya: "uske saath paani aur aag hogi, dar haqeeqat uski aag thanda paani hogi 
aur uska paani aag hogi (khabar daar) apne aapko halaak na kar lena". (Muslim 
Kitabul Fitan) 


DAJJAL K PAAS PAANI HOGA JO DAR HAQEEQAT AAG HOGI AUR AAG HOGI JO 
DAR HAQEEQAT SHEEREE PAANI HOGA 

Huzaifa Razi Allahu Anhu se riwayat hai k Rasool Allah Sallallahu Alaihi Wa Sallam 
ne farmaya: "Dajjal jab niklega to uske paas paani aur aag honge jise loog paani 
samjhenge wo dar haqeeqat jalaane wali aag hogi aur jise loog aag samjhenge dar 
haqeeqat wo thanda sheeree paani hoga lihaza turn mein se jo koi wo mauka 
paye to use chahiye k wo aag mein kood pade kyunki wo metha aur pakeeza 
paani hoga". (Muslim Kitabul Fitan) 


DAJJAL K HUKM SE AASMAAN SE BAARISH BARSEGI, ZAMEEN SE GHAANS AUR 
ANAAJ WAGAIRA UGAIGA JANWAR PEHLE SE ZAYADA DOODH DENA SHURU 
KAR DENGE 


Hazrat Nawaas Bin Sa'amaan Razi Allahu Anhu kehte hai ek rooz Rasool E Akram 
Sallallahu Alaihi Wa Sallam ne dajjal ka zikr farmaya humne arz kiya ya Rasool 
Allah Sallallahu Alaihi Wa Sallam! zameen mein uska ghoomna tezi se hoga? Aap 
Sallallahu Alaihi Wa Sallam ne irshaad farmaya: us baarish ki tarha jise hawa piche 
se dhakeelti hai wo ek kaum k paas ayega aur unhe apne aap par emaan laane ki 
dawat dega wo emaan le ayenge aur uski baat maan lenge chunanche wo 
aasmaan ko hukm dega aur wo barish barsayega zameen ko hukm dega aur wo 
nayabaat agaahegi (yaani ghaas wagaria ugg jayegi) shaam k waqt (loogo k) 
janwar charagaho se wapas ayenge to unki koohani pehle se badhi hongi than 
kushada honge aur pasliya khoob bhari hongi (yaani pehle se janwar moote taaze 
nazar ayenge, ye us kaum k emaan laane ka waseela hoga) phir wo dusri kaum k 
paas jayega aur unhe apne aap par emaan laane ki dawat dega lekin wo uski 
dawat ka inkaar kar denge chunanche dajjal waha se chala jayega aur un par 
kahat sali musallat ho jayegi aur unke maalo mein se kuch bhi unke paas na 
rahega dajjal veeraan jagah ki taraf chala jayega aur zameen ko hukm dega apne 
khazaane ugal de to zameen apne khazaane uski taraf nikaal kar jama kar degi jis 
tarah shehad ki makkhiya badi makkhiyo k gard hujoom karti hai. (Muslim Kitabul 
Fitan) 

Wazahat: Allah ta'ala loogo ki aazma'ish k liye dajjal ko baaz mauko ki kudrat de 
denge jis tarah Allah ta'ala ne loogo ki aazma'ish k liye shaitan ko waswasa daalne 
ka ikhtiyaar diya hai lihaza dajjal k un kaamo se kisi ko galat fehmi nhi honi 
chahiye k uske paas wakayi khudayi ikhtiyaraat honge agar aesa hota to wo apni 
kaani aankh hi durust kar leta ya dono aankho k darmeinyaan likha hua lafz kaafir 
hi mita leta. 


ZAHOOR E DAJJAL K BAAD KISI KA EMAAN LANA QABIL E QUBOOL NHI HOGA 


Hazrat Abu Huraira Razi Allahu Anhu kehte hai k Rasool Allah Sallallahu Alaihi Wa 
Sallam ne farmaya: Teen baatey zahir hone k baad kisi aese shaks ko emaan lana 
faida nahi dega jo us se pehle emaan nhi laya ya halat e emaan mein koi naik 
kaam nhi kiya 

1. Suraj ka magrib se tulu hona 

2. Dajjal ka zahir hona 

3. Dabbatul arz ka nikalna. (Muslim Kitabul Emaan) 


DAJJAL KI SHIDDAT 

HAZRAT AADAM ALAIHIS SALAAM SE LE KAR QAYAMAT TAK FITNA E DAJJAL SE 
BADA FITNA AUR KOI NHI HOGA 


Hazrat Hisham Bin Aamir Razi Allahu Anhu kehte hai mene Rasool Allah Sallallahu 
Alaihi Wa Sallam ko farmaate hue suan k: "Aadam se le kar qayamat tak Allah ki 
makhlooq mein se (fitna) dajjal se bada koi (fitna) nhi hoga". (Muslim Kitabul 
Fitan) 

FITNA E DAJJAL K KHAUF SE HAZRAT E AYESHA RAZI ALLAHU ANHA ROONE LAGI 


Hazrat Ayesha Razi Allahu Anha kehti hai Rasool E Akram Sallallahu Alaihi Wa 
Sallam tashreef laye aur mein roo rahi thi Aap Sallallahu Alaihi Wa Sallam ne 
daryaft farmaya: "kyu roo rahi ho?" mene arz kiya ya Rasool Allah Sallallahu Alaihi 
Wa Sallam dajjal yaad a gaya isi wajah se roo rahi hu, Aap Sallallahu Alaihi Wa 
Sallam ne irshaad farmaya: Agar dajjal meri mojoodgi mein nikla to turn sab ki 
taraf se mein uske liye kaafi hunga lekin agar wo mere baad nikla to yaad rakhna 
tumhara rabb kana nahi hai. (Musnad Ahmad Hadees no. 12512, Majmua uz 
zawahid 7/651) 


DAJJAL KA ZAMANA PAANE WALE LOOGO KO AAMNA SAAMNA KARNE SE 
GURAIZ KARNE KA HUKM 


Hazrat Imraan Bin Hussain Razi Allahu Anhu kehte hai Rasool Allah Sallallahu 
Alaihi Wa Sallam ne farmaya: "Jo shaks dajjal ki khabar sune wo uske saamne ane 
se guraiz kare Allah ki kasam jab koi aadmi uske paas jayega to yahi samjhega k 
wo momin hai jo shubhey ki cheeze wo de kar bheja gaya hai unhe dekh kar wo 
uski pairwi karne lagega". (Abu Dawood Hadees no. 3629) 


FITNA E DAJJAL SE DAR KAR MUSALMAAN PAHAADO MEIN JA CHUPENGE 


Hazrat Ummey Shareek Razi Allahu Anha se riwayat hai k unhone Nabi Kareem 
Sallallahu Alaihi Wa Sallam ko farmaate hue suna hai: "Loog dajjal (k darr se) 
bhaag kar pahaado mein chale jayenge", Hazrat Ummey Shareek Razi Allahu Anha 
ne arz kiya: "Ya Rasool Allah Sallallahu Alaihi Wa Sallam! us rooz arab 

(musalmaan) kaha honge?" (kya wo mukabala nhi karenge) Aap Sallallahu Alaihi 
Wa Sallam ne irshaad farmaya: wo us rooz tadaad mein kam honge. (Muslim 
Kitabul Fitan) 


FITNA E DAJJAL IS QADAR AALAMGEER HOGA K MAKKA MUKARRAMA AUR 
MADEENA MUNAWWARA K ALAWA DUNYA KA KOI MULK AUR SHEHAR USKE 
FITNE SE MEHFOOZ NHI RAHE GA 


Hazrat Anas Bin Maalik Razi Allahu Anhu kehte hai k Rasool Allah Sallallahu Alaihi 
Wa Sallam ne farmaya: "Koi shehar aesa nhi jisme dajjal dakhil na ho siwaye 
makka aur madeena k, farishte makka aur madeena k raasto par saff baandhey 
khade honge aur un doono shehro ki hifazat karenge dajjal madeena munawwara 
ki sanglaakh zameen tak pahunchega to teen baar zalzala ayega aur madeena 
munawwara mein mojooda tamaam kaafir aur munafiq (dar kar) dajjal k paas 
chale jayenge". (Muslim Kitabul Fitan) 


FITNA E DAJJAL KI MUDDAT 

HAMARE SHAB WA ROOZ K MUTABIQ FITNA E DAJJAL KI MUDDAT EK SAAL DO 
MAAH AUR DO HAFTA HOGI 


Flazrat Nawaas Bin Sa'amaan Razi Allahu Anhu kehte hai ek rooz Rasool E Akram 
Sallallahu Alaihi Wa Sallam ne dajjal ka zikr farmaya aur naseehat farmayi: "Ae 
Allah k bando saabit kadam rehna, Flumne arz kiya dajjal kitni muddat tak zameen 
mein rahega? Aap Sallallahu Alaihi Wa Sallam ne irshaad farmaya: Chalees rooz 
(40 Din), jinme se pehla din ek saal k barabar hoga dusra din ek mahine k barabar 
hoga aur teesra rooz hafta k barabar hoga aur uske baad 37 rooz tumhare shab 
wa rooz k barabar honge, humne arz kiya ya Rasool Allah Sallallahu Alaihi Wa 

Sallam! pehla din jo saal k barabar hoga usme ek din ki (paanch) namaze hi kaafi 
hogi? aap Sallallahu Alaihi Wa Sallam ne irshaad farmaya: nahi apne rooz wa shab 
ka andaaza karke (saal bhar ki) namaze padhna". (Muslim Kitbaul Fitan) 


DAJJAL K PAIROKAAR 

IRAAN K EK SHEHAR ISFAHAAN SE SATTAR HAZAAR YAHOODI DAJJAL KA SAATH 
DENGE 


Hazrat Anas Bin Maalik Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya: (iraan k shehar) isfahaan k sattar hazaar yahoodi 
siyaah (Kaali) chadare oudhey hue dajjal ka saath denge. (Muslim Kitbul Fitan) 


MOOTE AUR CHOODE CHEHRE WALI BAHUT SI KAUMEY DAJJAL PAR EMAAN LE 
AYENGI 


Flazrat Abu Bakr Razi Allahu Anhu kehte hai k Rasool Allah Sallallahu Alaihi Wa 
Sallam ne farmaya: "dajjal mashrik ki sar zameen se zahir hoga jise kharasaan 
kaha jata hai bahut si qaume uske saath hongi jinke chehre chamda lagi dhaalo ki 
tarha (moote moote aur choode choode) honge. (Tirmizi Fladees no. 1824) 


Wazahat: Mumkin hai choode chehre wali qaumo se muraad roos (Rusia), Cheen, 
japan aur koria wagaira ki qaume hongi (Wallahu Aalam) 


KAAFIR AUR MUNAFIQ BHI DAJJAL KA SAATH DENGE 

Jesa k piche safhaat mein guzar chuka hai dajjal madeena munawwara ki 
sanglaakh zameen tak pahunch jayega to teen baar zalzala ayega aur madeena 
munawwara mein mojood tamaam kaafir aur munafiq (darkar) dajjal k paas chale 
jayenge (yaani uska saath denge). (Muslim Kitabul Fitan). 


DAJJAL K KHILAAF JIHAAD 

AASMAANO SE NAAZIL HONE K BAAD HAZRAT ISA ALAIHIS SALAAM 
MUSALMANO K SAATH MIL KAR DAJJAL AUR USKE LASHKAR K KHILAAF JIHAAD 
KARENGE, JISME MUSALMAANO KO FATAH HOGI AUR DAJJAL HAZRAT ISA 
ALAIHIS SALAAM K HAATHO "LAD" K MUKAAM PAR QATAL HOGA 


Hazrat Nawaas Bin Sa'amaan Razi Allahu Anhu kehte hai k Rasool Allah Sallallahu 
Alaihi Wa Sallam ne farmaya: "Jab Allah ta'ala hazrat maseeh bin maryam alaihis 
salaam ko bhejega to wo damishaq k mashriki hisse mein (masjid k) safaid minaar 
k paas apne dono haath do farishto k kandho par rakhey hue utrenge jab hazrat 
isa alaihis salaam apna sar jhukayenge to unke sar se paani k kaatre tapkenge 
(jese abhi abhi gusal kiya ho) jab apna sar uthayenge to chandi k mootiyo ki tarha 
(safaid) kaatre unke baalo se jhalakte nazar ayenge unke saans ki hawa jin jin kafir 
tak pahunchegi wo mar jayega, hazrat isa alaihis salaam k saans ka asar waha tak 
pahunchega jaha tak unki nigah pahunchegi (aasmaan se naazil hone k baad) 
hazrat isa alaihis salaam dajjal ko talaas karenge aur "LAD" k muqaam par use 
qatal karenge". (Muslim Kitbul Fitan) 


Wazahat: yaad rehe aaj kal "LAD" k muqaam par israeel ka hawayi adda hai. 

DAJJAL SE MUQABALA KARNE K UYE MUSALMAANO KA PADAO MASHRIQ K 
KAREEB "GOOTA" K MUQAAM PAR HOGA 


Hazrat Abu Darda Razi Allahu Anhu se riwayat hai Rasool Allah Sallallahu Alaihi 
Wa Sallam ne farmaya: (dajjal se) jang k doraan musalmaano ka padao mashriq 
shehar ki ek simt "GOOTA" mein hoga damishq shaam k shehro mein se 
behtareen shehar hai. (Abu Dawood Hadees no. 3611) 


HAZRAT ISA ALIHIS SALAAM DAJJAL KO KHUD APNE NEEZEY SE QATAL KARENGE 


Hazrat Abu Huraira Razi Allahu Anhu se riwayat hai k Rasool Allah Sallallahu Alaihi 
Wa Sallam ne farmaya: "Hazrat isa alaihis salaam (aasman se) naazil honge aur 
musalmano ko namaz padhayenge phir jab Allah ka dushman dajjal hazrat isa 
alihis salaam ko dekhega to yu ghulne lagega jis tarha namak paani mein ghulta 
hai agar isa alaihis salaam use chood deete tab bhi (hazrat isa alaihis salaam k 
khauf se) ghul ghul kar mar jata lekin Allah ta'ala use hazrat isa alihis slaaam k 
haatho qatal karayega aur hazrat isa alaihis salaam apne neezey par dajjal ka 
khoon loogo ko dikhayenge". (Muslim Kitabul Fitan) 


DARYA E URDAN PAR BHI DAJJAL SE AHLE EMAAN KA MAARKA HOGA 


Hazrat Nuhaik Bin Sureem Sukooni Razi Allahu Anhu kehte hai Rasool Allah 
Sallallahu Alaihi Wa Sallam ne farmaya: "Turn loog mushriko se jang karoge hatta 
k tumhare (lashkar se) baaki maandah loog dajjal se jang karenge darya e urdan 
par turn loog mashriqi kinaaro par honge aur dajjal ka lashkar magribi kinaaro par 
hoga". (Majmua uz zawahid hadees no. 7/668, Tabraani Kitabul Fitan Hadees no. 
12542) 

Fitna E Dajjal 


DAJJAL K KHILAAF JIHAAD MEIN EK BHI YAHOODI ZINDA NHI BACHEGA HATTA K 
PATTHAR YA DARAKHT Kl AADH MEIN KOI YAHOODI CHUPA HOGA TO WO 
PATTAR AUR DARAKHT PUKAREGA "AE MUSALMAN MERE PICHE YAHOODI 
CHUPA HAI ISE QATAL KAR" 


Hazrat Abu Huraira Razi Allahu Anhu se riwayata hai k Rasool Allah Sallallahu 
Alaihi Wa Sallam ne farmaya: "Qayamat qayam nhi hogi yaha tak k musalman 
yahoodiyo k khilaaf jang karenge jis mein musalman yahoodiyo ko qatal karenge 
hatta k agar koi yahoodi kisi patthar ya darakht k piche chupa hoga to patthar ya 
darakht bolega "Ae musalman, Allah k bande! idhar mere piche yahoodi chipa hai 
ise qatal kar"." (Muslim Kitabun Fitan) 


Wazahat: Yaad rahe garkad ek kaante daar darakht hai jo baitul muqaddas ki taraf 
aam paya jata hai yahoodi ise apna qaumi darakht samajhte hai. 


Rasool Allah Sallallahu Alaihi Wa Sallam k aazaad karda gulaam hazrat sooban Razi 
Allahu Anhu kehte hai Rasool Allah Sallallahu Alaihi Wa Sallam ne farmaya: "Meri 
ummat ki wo jamaato ko Allah ta'ala aag se mehfooz farmayega ek jama'at wo jo 
hindustaan k khilaaf jihaad karegi aur dusri wo jamaat jo hazrat isa bin maryam 
alaihis salaam k saath mil kar (dajjal k khilaaf) jihaad karegi". (Nasai Kitabul Jihaad 
Hadees no. 2975) 


Wazahat: is riwayat mein hindustan ka lafz aya hai (kahi munkireen e hadees ya 
koi aur firqa ye na samjhe k ye hamne apni taraf se likh diya hai) is liye yaha 
riwayat arabi mein bayan kar raha hu. 

Fitna E Dajjal 


AN SAUBAANA RAZI ALLAHU ANHU MAULE RASOOLILLAHI SALLALLAHU ALAI HI 
WA SALLAM QAAL: QAALA RASOOLULLAHI SALLALLAHU ALAI HI WA SALLAM 
"ISABATAANI MIN UMMATI AHRAZA HUMALLAHU MINANNAARI ISA BATUN 
TAGRUL HINDA WA ISABATUN TAKOONU MA'AA IESABNI MARYAMA ALAIHIMAS 
SALAAMU" (RAWAHUN NASAI FI KITABUL JIHAAD BAAB GAROORATUL HIND JILD 
2 HADEES NO. 2975) 


UMMAT E MUHAMMADIYA KA AAKHIRI MAARKHA DAJJAL K KHILAAF HOGA 
USKE BAAD JIHAAD KHATAM HO JAYEGA 


Hazrat Imran Bin Hussain Razi Allahu Anhu kehte hai k Rasool Allah Sallallahu 
Alaihi Wa Sallam ne irshaad farmaya: "Meri ummat se ek jama'at haq ki khatir 
hamesha jihaad karti rahegi aur gaalib rahegi us par jo unse (yaani musalmaano 
se) dushmani rakkhega hatta k meri ummat ka aakhiri garooh maseeh dajjal k 
khilaaf jihaad karega". (Abu Dawood Kitabul Jihaad Hadees no. 2170) 


DAJJAL MAKKA MUKARRAMA AUR MADEENA MUNAWWARA MEIN 
DAKHIL NHI HO SAKE GA 

MADEENA MUNAWWARA MEIN DAKHIL HONE WAALE SAAT RAASTO PAR 
ALLAH TA'ALA DO DO NIGRAAN FARISHTE MUQARRAR FARMADEGE JO DAJJAL 
KO MADEENA MUNAWWARA MEIN DAKHIL NHI HONE DEGA 


Hazrat Abu Bakr Siddeque Razi Allahu Anhu se riwayat hai k Nabi Sallallahu Alaihi 
Wa Sallam ne farmaya: Madeena k loog maseeh dajjal se mar'oub nahi honge us 
waqt madeena k saat darwaaze honge aur har darwaaze par do do farishte pehra 
de rahe honge. (Bukhari Kitabul Fitan) 

Fitna E Dajjal 


MAKKA MUQARRAMA MEIN BHI DAJJAL DAKHIL NHI HO SAKEGA USKI HIFAZAT 
PAR BHI ALLAH TA'ALA FARISHTE MUQARRAR FARMADEGA 


jesa k pichle safhaat mein guzar chuka hai k Rasool Allah Sallallahu Alaihi Wa 
Sallam ne farmaya: koi shehar aesa nhi jisme dajjal dakhil na ho siwaye makka aur 
madina k, farishte makka aur madina k raasto par saff bandhe khade honge aur 
un dono sheharo ki hifazat karenge. (Muslim Kitabul Fitan) 


KHARASAAN SE NIKALNE K BAAD DAJJAL MADEENA MUNAWWARA KA QASAD 
KAREGA UHAD PAHAAD K QAREEB PAHUNCHNE SE PEHLE HI FARISHTE USKA 
MUH SHAAM KI TARAF PHER DENGE AUR WO WAHI HALAAK HOGA 


Hazrat Abu Huraira Razi Allahu Anhu se riwayat hai k Rasool Allah Sallallahu Alaihi 
Wa Sallam ne farmaya: kaana dajjal mashriq ki taraf se ayega uska maqsad 
madeena munawwara aane ka hoga wo uhad pahaad k piche tak ayega phir 
farishte uska rukh shaam ki taraf pher denge aur wo wahi halaak hoga. (Muslim 
Kitabul Hajj) 


AHLE EMAAN KO ALLAH TA'ALA FITNA E DAJJAL SE MEHFOOZ 
RAKKHEYGA 

AHLE EMAAN KO ALLAH TA'ALA FITNA E DAJJAL SE MEHFOOZ RAKKHEYGA 


Hazrat Mugeera bin Shu'ba Razi Allahu Anhu kehte hai dajjal k baare mein jitna 
mene Nabi Kareem Sallallahu Alaihi Wa Sallam se pucha itna kisi aur ne nhi pucha, 


18 


Fitna E Dajjal 


Aap Sallallahu Alaihi Wa Sallam ne farmaya: "Tujhe uski itni fikar kyu hai wo tujhe 
kuch bhi nuksaan nhi pahuncha sake ga?" mene arz kiya Ya Rasool Allah Sallallahu 
Alaihi Wa Sallam! loog kehte hai uske paas khana aur nehre hongi? Aap Sallallahu 
Alaihi Wa Sallam ne irshaad farmaya: uske paas jo kuch bhi hoga wo Allah k 
nazdeek bahut hi haqeer hai. (Muslim Kitabul Jihaad Hadees no. 2170) 


ALLAH Kl REHMAT SE ANPADH AHLE EMAAN BHI DAJJAL Kl PAISAHANI PAR 
"KAFIR" LAFZ PADH KAR USE PEHCHAAN LENGE 


Hazrat Huzaifa Razi Allahu Anhu kehte hai Rasool Allah Sallallahu Alaihi Wa Sallam 
ne farmaya: "Dajjal ki ek aankh kaani hai uske uper ek phuli hogi uski dono ankho 
k darmiyaan (paishani par) "Kafir" likha hoga jise har momin, padha likha ya 
anpadh sab padh lenge". (Muslim Kitabul Fitan) 


JO LOOG DAJJAL KO PEHCHAAN KAR APNE EMAAN PAR QAYAM RAHENGE 
UNPAR DAJJAL KA FARAIB NAHI CHALEGA 


Hazrat Abu Saeed Khudri Razi Allahu Anhu kehte hai Rasool Allah Sallallahu Alaihi 
Wa Sallam ne farmaya: "Dajjal par chunke madina mein dakhil hona haraam kar 
diya gaya hai lihaza wo madeena se bahar ek sanghlaakh zameen par utrega us 
waqt madeena walo mein se sabse behtar aadmi dajjal k paas jayega aur kahega 
mein gawahi deta hu k tu hi dajjal hai jiske baare mein Rasool Allah Sallallahu 
Alaihi Wa Sallam hame bata gaye hai dajjal (loogo se mukhatib ho kar) kahega 
agar mein us aadmi ko qatal kardu phir zinda kardu to kya tumhe mere ila 
(mabood) hone par koi shak reh jayega loog kahenge nhi! chunanche dajjal use 
qatal karega phir zinda karega wo aadmi kahega Allah! ab to mujhe aur bhi zayada 
yaqeen ho gaya hai k tu hi dajjal hai, dajjal use dobara qatal karna chahega lekin 
kar nahi sakega". (Muslim Kitabul Fitan) 


19 



Fitna E Dajjal 


EK MOMIN AADMI KO DAJJAL AAREY SE CHEER KAR DO TUKDE KARDEGA AUR 
ZINDA HONE KA HUKM DEGA JAB WO DOBARA ZINDA HO JAYEGA TO DAJJAL 
MOMIN KO DOBARA QATAK KARNA CHAHEGA TAB ALLAH TA'ALA US MOMIN 
KA JISM PEETAL KA BANA DEGA AUR DAJJAL USE QATAL NHI KAR SAKEGA 


Hazrat Abu Saeed Khudri Razi Allahu Anhu kehte hai k Rasool E Akram Sallallahu 
Alaihi Wa Sallam ne irshaad farmaya: "Dajjal niklega to momino mein se ek aadmi 
uski taraf a raha hoga k raaste mein use dajjal k hathyaar band sipaahi milenge 
use puchenge "Kaha ja rahe ho?" momin jawab dega "Jo dajjal zahir hua hai uski 
taraf ja raha hu" Dajjal k kaarinde us se puchenge "Kya tu hamare rabb (yani 
dajjal) par emaan nahi laya?" momin jawab dega hamara rabb makhfi nhi hai, 
dajjal k kaarinde kahenge ise qatal kar do, tab wo aapas mein ek dusre se kahenge 
kya tumhare rabb (yaani dajjal) ne mana nahi kiya k uske hukm k bagair kisi ko 
qatal na karna chunanche wo us momin aadmi ko dajjal k paas le jayenge jab 
momin aadmi dajjal ko dekhega to pukaar uthega loogo ye wahi dajjal hai jis ki 
khabar Rasool E Akram Sallallahu Alaihi Wa Sallam ne di thi chunanche dajjal apne 
kaarindo ko uska sar kuchalne ka hukm dega wo uska sar kuchal denge uske pait 
aur peeth par bhi zarbe maarenge phir dajjal us se puchega "kya tu mujh par 
emaan lata hai?" jawab mein momin aadmi kahega "tu jhoota hai" dajjal huqm 
dega aur momin aadmi ko sar se le kar pao tak aarey se cheer diya jayega aur us 
aadmi k do tukde ho jayenge dajjal un dono tukdo k darmiyan ayega aur hukm 
dega "uth khada ho" chunanche momin aadmi seedha khada ho jayega dajjal use 
puchega "kya tu mujh par emaan lata hai?" momin aadmi kahega "tumhare 
muamale mein mere yaqeen mein aur bhi izafa ho gaya hai" (k tu hi dajjal hai) 
phir momin aadmi elaan karega "Ae loogo mere baad dajjal kisi dusre k saath aesa 
muamala nahi kar sakega" Dajjal use dobara zibah karne k liye pakdega lekin 
momin aadmin (Allah k hukm se) gale se le kar hansali tak taambe ka ban jayega 
aur dajjal use zibah nahi kar sakega dajjal use haatho aur pao se pakad kar door 
phenk dega loog samjhenge k dajjal ne use jahannam mein phenka hai halanke 

Fitna E Dajjal 


wo jannat mein dala gaya hoga Rasool Allah Sallallahu Alaihi Wa Sallam ne irshaad 
farmaya: "wo shaks Rabbul aalameen k nazdeek sab se bada shaheed hai". 
(Muslim Kitabul Fitan) 


FITNA E DAJJAL SE BACHNE WALE KHUSH NASEEBO KO ALLAH TA'ALA DUNYA 
MEIN HI HAZRAT ISA ALAIHIS SALAAM Kl ZUBANI BULAND DARJAAT Kl 
BASHAARAT DE DENGE 


Hazrat Nawaas Bin Sa'amaan Kalaabi Razi Allahu Anhu kehte hai ek din Rasool 
Allah Sallallahu Alaihi Wa Sallam ne dajjal ka zikr kiya aur farmaya: "Phir Allah 
ta'ala k nabi isa alaihis salaam un loogo k paas tashreef layenge jinhe Allah ta'ala 
ne fitna e dajjal se bacha liya hoga unhe tasalli denge aur unhe un darjaat se 
aagah karenge jo Allah ta'ala ne uske liye jannat mein tayyar kar rakhey honge". 
(Ibne Maja Kitab Abwabul Fitan Fladees no. 3293) 


FITNA E DAJJAL SE PANAH TALAB KARNE Kl DUAYE 

FITNA E DAJJAL SE MEHFOOZ REHNE K LIYE DARJ ZAIL DUA MAANGNI CHAHIYE 


Hazrat Ayesha Razi Allahu Anha farmati hai k Rasool Allah Sallallahu Alaihi Wa 
Sallam namaz mein (Darood shareef k baad) ye dua maanga karte they 
"ALLAHUMMA INNI AOUZUBIKA MIN AZAABIL QABRI WA AOUZUBIKA MIN 
FITNATIL MASEEHID DAJJALI WA AOUZUBIKA MIN FITNATIL MAHYA WA 
MAMAATI ALLAHUMMA INNI AOUZUBIKA MINAL AASIMI WAL MAGRAMI" 
Tarjuma: Ae Allah mein teri panah maangta hu azaab e qabr se maseeh dajjal k 
fitne se, zindagi aur maut ke fitne se, gunah aur qarz se (Bukhari Kitabul Azaan 
Hadees no. 832, Muslim Kitabul Masajid Hadees no. 589) 

Fitna E Dajjal 


Allah k Rasool Rasool Allah Sallallahu Alaihi Wa Sallam Namaz mein ek aur dua 
padhte they: "ALLAH U MM A INNI AOUZUBIKA MIN AZAABI JAHANNAMA WA MIN 
AZAABIL QABRI WA MIN FITNATIL MAHYA WA MAMAATI WA MIN SHARRI 
FITNATIL MAHEEHID DAJAAL" Tarjuma: Ae Allah! mein jahannam aur qabr k azaab 
se, maut wa hayaat k fitne aur maseeh dajjal k shar se teri panah maangta hu. 
(Muslim Hadees no. 588) 


SURAH KAHAF Kl PEHLI DAS AAYAAT YAAD KARNE WALA SHAKS BHI FITNA E 
DAJJAL SE MEHFOOZ RAHEGA 


Hazrat Abu Darda Razi Alla h u Anhu se riwayat hai k Nabi E Akram Sallallahu Alaihi 
Wa Sallam ne farmaya: jis ne surah kahaf ki pehli das aayaat yaad kar li wo fitna e 
dajjal se bacha liya gaya. (Abu Dawood Kitabul Malahim Baab Khurooj E Dajjal Jild 
2 Hadees no. 3626) 


Allah Ta'ala hum sab ki Fitna E Dajjal se hifazat farmaye, Ummat e muslima mein 
ittehaad o ittefaaq paida farmaye, Allah ta'ala mere ilm mein izafa ata farmaye 
aur tamaam musalmano ki pareshaniyo ko door farmaye, hum tamaam 
musalmano ki jayez haajato ko qubool farmaaye, Ae Allah hame jab tak zinda 
rakhna to islaam par zinda rakhna aur jab hamara khatma ho to emaan par 
khaatma ho (Aameen Ya Rabbal Alameen) 


Aapka Deeni Bhai Muhammad Faisal Khan 
Faisalkhan9780@gmeinl.com 

